Sardzes pienākumu veikšana

[thumb|upright=1.3|Jūrnieks sardzē uz USS[USS George H. W. Bush (CVN-77)|''George H. W. Bush'']]
**Sardzes pienākumu veikšana** () ir jūrnieku norīkošana pildīt īpašus pienākumus uz kuģa, lai tas darbotos nepārtraukti. Šie norīkojumi, kurus jūrā sauc arī par sardzēm, ir aktīvi visu laiku, jo tos uzskata par būtiskiem kuģa drošai ekspluatācijai, kā arī tie ļauj kuģim ātri reaģēt avārijas un citos steidzamos gadījumos. Sardzes ir sadalītas atsevišķos darba periodos, lai nodrošinātu, ka būtiskie pienākumi tiek veikti nepārtraukti, bet tos komandas locekļus, kuri ir norīkoti darbam sardzes laikā, sauc par sardzi.

Uz parasta kuģa, neatkarīgi no tā vai tas ir kara vai tirdzniecības kuģis, komandas locekļi pilda sardzes pienākumus dažādās kuģa vietās un tiem ir atšķirīgi veicamie pienākumi, piemēram, tas var būt tiltiņš un mašīntelpa. Parasta tiltiņa sardze iekļauj novērotāju un klāja virsnieku, kuri ir atbildīgi par drošu kuģa vadīšanu, kamēr mašīntelpā, mehāniķis nodrošina nepārtrauktu strādājošo mašīnu darbu pieļaujamo noviržu robežās.

## Sardžu veidi
Ņemot vērā dažādās vajadzības uz tirdzniecības un kara kuģiem, ir tikuši izstrādāti daudzi un atšķirīgi sardžu veidi. Zemāk esošajā tabulā doti daži piemēri:

## Sardžu sistēmas
Sardžu sistēma, sardžu grafiks vai sardžu saraksts ir metode ar kuru uz kuģiem, vai citās nodarbinātības jomās, komandas locekļiem piešķir regulārus sardzes pienākumu veikšanas periodus. Tā ļauj kuģa komandai izmantot kuģi 24 stundas dienā, tajā pašā laikā atvēlot katram individuālajam komandas loceklim pietiekamu laiku atpūtai un citu pienākumu veikšanai.

Dažādu iemeslu un ierobežojumu dēļ, sardžu ilgums uz dažādiem kuģiem atšķiras. Dažas sardžu sistēmas pievērš uzmanību tam, lai katra no kuģa sardzēm pēc kārtas strādātu vēlu naktī, bet citas sistēmas nodrošina, ka viena un tā pati sardze pastāvīgi strādā vienās un tajās pašās diennakts stundās.

Daudzas sardžu sistēmas iekļauj īsās sardzes (*dog watch*) konceptu, kad viena no sardzēm ir sadalīta divās īsākās sardzēs, lai katrā dienā būtu nepāra skaits sardžu. Tādā veidā tiek panākts, ka komandas locekļiem katru dienu ir savādāks sardžu grafiks. Bieži īsās sardzes tiek paredzētas vakariņu laikā, lai ļautu paēdināt visu komandu īsā laika posmā.

### Tradicionālā sistēma

Tradicionālā sardžu sistēma izveidojās 19. gadsimta beigu buriniekos un to lietoja Apvienotās Karalistes jūras kara flotē un daudzās citās Sadraudzības jūras kara flotēs. Tā sastāvēja no pieciem četru stundu periodiem un diviem divu stundu periodiem. Tie komandas locekļi, kuru darbu vajadzēja pildīt nepārtraukti visu diennakti, tika norīkoti vienā no divām komandām: labā borta vai kreisā borta komandā. Šīs komandas varēja sadalīt tālāk divās daļās, piemēram, pirmā kreisā borta komanda, otrā labā borta komanda utt.

Apvienotās Karalistes jūras kara flotes zemūdeņu trīs sardžu sistēmā dienas laikā (no astoņiem rītā līdz astoņiem vakarā) sardzes pienākumus pilda divas stundas pēc kurām seko četru stundu atpūta. Nakts laikā (no astoņiem vakarā līdz astoņiem no rīta) sardzes pienākumus pilda trīs stundas, kurām seko sešu stundu atpūta.

### Tradicionālā sistēma ar trīs komandām

Tādu pašu sadalījumu sardžu laikos var lietot arī ar trīs daļās sadalītu komandu. Šādā gadījumā katram jūrniekam ir atvēlēts ilgāks laiks bez sardzes pienākumu izpildes, kas dažreiz dod iespēju miegam atvēlēt vairāk par septiņām stundām. Trīs komandu nosaukumi labā un kreisā borta komandu vietā var atšķirties no kuģa uz kuģi. Izplatīti nosaukumi ir "fokmasta", "grotmasta" un "bezanmasta" komandas vai arī "tomātu", "baltā" un "zilā" komanda.

### Pieci un desmit

Tā sauktā "pieci un desmit" sistēma sadala dienu piecu stundu sardzēs ar vienu izņēmumu - četru stundu sardzi no 22:00 līdz 02:00.

### Sešu stundu maiņas

"Sešu stundu maiņas" sadala dienu četrās sešu stundu sardzēs ļaujot trīs daļās sadalītai komandai trīs dienu darba ciklā maksimāli pagarināt atpūtas laiku. Tāpat šī sardžu sistēma ir labāk piemērota maltīšu laikiem (sistēmā ar četrām maltītēm dienā) tādā veidā, ka komanda, kurai sardze tūlīt sāksies, tiek pabarota pirms sardzes un pēc tam sāk pildīt sardzes pienākumus, bet tā komanda, kurai sardze tūlīt beigsies, pēc sardzes pienāku veikšanas pārtraukšanas, dodas uz ēdamtelpu.

### Trīsdaļīgā ASV zemūdeņu sistēma

Uz ASV zemūdenēm komanda parasti ir sadalīta trīs daļās un katra no tām pilda sardzes pienākumus astoņas stundas, pēc kurām seko 16 stundu periods bez sardzes pienākumu izpildes. Šāds zemūdenes komandas locekļu darba un atpūtas režīms tika ieviests salīdzinoši nesen. Gandrīz 45 gadus, pirms 2015. gada, zemūdeņu komandu locekļu darbs tika organizēts 18 stundu ilgās dienās ar sešām stundām, kuru laikā tika veikti sardzes pienākumi un sekojošām 12 stundām, kurās sardzes pienākumu izpilde netika veikta. 12 stundu periods, kurā sardzes pienākumi netika veikti, bija sadalīts sīkāk pirmajās sešās stundās, kuras izmantoja apkopju veikšanai, tīrīšanai un izklaidei, kā arī nākamajās sešās stundās, kuras parasti izmantoja gulēšanai.

Šāda sadalījuma rezultātā vienai no komandām 24 stundu stundu periodā ir divas sardzes un sistēmā nav īso sardžu. Sardzes beidzās ne vēlāk kā pusstundā (2330, 0530, 1130, 1730). Parasti stundas pirmās 30 minūtes tika izmantotas, lai paēstu komanda, kurai sardze tūlīt sāksies, bet stundas pēdējās 30 minūtes tika izmantotas, lai paēstu komanda, kurai sardze tikko beidzās.

### Divu maiņu sardzes sistēma

Daži karakuģi mūsdienās izmanto divu maiņu sistēmu, kuru dēvē arī par septītnieku un piecinieku sistēmu pēc sardžu ilguma. Šo sardžu sistēmu dažreiz sauc arī par kreisā un labā borta sardžu sistēmu. Šāda sistēma atvēl jūrniekiem ilgāku laiku miegam, salīdzinot ar tradicionālo divu komandu sistēmu, tajā pašā laikā saglabājot kuģa spēju funkcionēt. Maltītes parasti tiek plānotas ap sardžu maiņām 0700, 1200 un 1700. Dažreiz pusnakts sardzes maiņā tiek piedāvātas tā saucamās pusnakts porcijas (*midnight rations (mid-rats)*)

### Zviedru sistēma

Ir tikušas izstrādātas dažādas alternatīvas sardžu sistēmas, kuras parasti dēvē par **zviedru sardzēm**. Lai arī nepastāv noteikts standarts, kurš noteiktu, kas ir zviedru sardze, visi varianti iekļauj pagarinātu sardžu komponenti nolūkā pagarināt arī laiku ārpus sardzes pienākumu izpildes. Tāpat kā tradicionālā sistēma, tā sākas pulksten 0000. Daži no populārākajiem variantiem iekļauj sardzes ilgumu stundās 6, 6, 4, 4, 4 un 5, 5, 5, 5, 4.

### Tirdzniecības kuģi

Uz tirdzniecības kuģiem sardzes pienākumu veicēji strādā sešos periodos pa četrām nepārtrauktām stundām. Šādai sistēmai ir pāris priekšrocības: to ir viegli atcerēties un tā ir pastāvīga. Piemēram 1. komandas loceklim ir tikai jāatceras, ka viņš ir sardzē "4 - 8", kas nozīmē, ka viņam jādodas uz sardzi četros no rīta un četros vakarā. Šī sistēma ļauj mazāk pieredzējušajiem sardzes pienākumu veicējiem būt sardzē no 8 - 12 rītā un no 8 - 12 vakarā, kad, visticamāk, pieredzējušākie kolēģi būs nomodā un gatavi palīdzēt neskaidrību gadījumos.

Tradicionāli uz kuģiem ar pieciem klāja virsniekiem, ceturtais kapteiņa palīgs veic sardzes pienākumus sardzē no 8 līdz 12, trešais kapteiņa palīgs sardzē no 12 līdz 4 un otrais kapteiņa palīgs sardzē no 4 līdz 8. Tas ļauj otrajam kapteiņa palīgam, kurš ir kuģa navigācijas virsnieks, veikt zvaigžņu rīta un vakara observācijas. Uz kuģiem ar tikai četriem klāja virsniekiem, trešais kapteiņa palīgs pildīs sardzes pienākumus no 8 līdz 12, otrais kapteiņa palīgs no 12 līdz 4 un vecākais kapteiņa palīgs (līdzvērtīgs vecākajam komandiera palīgam jūras kara flotē) sardzē no 4 līdz 8. Iemesls šādam sadalījumam ir tāds, ka vecākajam kapteiņa palīgam ir iespēja uzdot darbus klāja komandai darba dienas sākumā un pārbaudīt to izpildi pirms došanās uz sardzi pulksten 1600.

## Kuģa zvans
thumb|Zvana zvanīšana uz aizmugurējā lidojumu klāja|100px
Kuģa zvans tiek lietots saistībā ar sardžu sistēmu, lai ar zvana sitieniem atzīmētu laiku un jūrniekiem darītu zināmu, kad sardzei jāmainās. Atšķirībā no parasto pulksteņu zvaniem, kuģa zvana sitieni nenorāda pagājušo stundu skaitu. Tā vietā ir paredzēta zvanīšana astoņas reizes, vienu reizi pēc katras pusstundas, četru stundu sardzē. Tātad zvans tiks zvanīts reizi pusstundā un sitieni vieglākai skaitīšanai tiks apvienoti pāros, kuriem sekos nepāra sitiens, ja tāds ir vajadzīgs.

## Atsauces